
REPUBLIKA HRVATSKA
KARLOVAČKA ŽUPANIJA
[image: ]                
           OPĆINA KAMANJE
           OPĆINSKO VIJEĆE

KLASA: 023-01/21-01/03
UR.BROJ: 2133-18-01-23-11
U Kamanju, 01.06.2023. godine
				
PREDMET: ZAPISNIK SA 11. SJEDNICE OPĆINSKOG VIJEĆA OPĆINE KAMANJE

Sjednica je započela u 19:00 sati u prostorima vijećnice Općine Kamanje.

Sjednici su nazočili: Ivan Lukunić,  Kristina Novosel, Ružica Brgan, Dragutin Ivančić, Stjepan Maršić 

Nenazočni: Ana Ladika, Josip Ribarić

Od predstavnika izvršne vlasti: 
· načelnik Općine Kamanje Damir Mateljan
Ostali nazočni:
Zapisničar: Anita Matešić Štajcer 

Utvrđuje se da je prisutno 5, od ukupno 7 vijećnika, te je utvrđen kvorum za donošenje odluka. 

Predlaže slijedeći:
DNEVNI RED:
1) [bookmark: _Hlk130080600]Aktualni sat
2) Realizacija točaka i prihvaćanje zapisnika sa 10. sjednice Općinskog vijeća
3) [bookmark: _Hlk137537818]Prijedlog Godišnjeg provedbenog plana unapređenja zaštite od požara za 2023. godinu
4) Izvješće o izvršenju Plana djelovanja Općine Kamanje u području prirodnih nepogoda u 2022. godini
5) [bookmark: _Hlk137538012]Izvješće o stanju zaštite od požara i izvršenju Godišnjeg plana unapređenja zaštite od požara za 2022.godinu 
6) [bookmark: _Hlk137538130]Odluka o imenovanju članova Savjeta mladih Općine Kamanje 
7) [bookmark: _Hlk137538242]Odluka o raspisivanju javnog natječaja za prodaju rabljenog kombi vozila u vlasništvu Općine Kamanje
8) [bookmark: _Hlk137538327]Odluka o izmjenama i dopunama Odluke o komunalnim djelatnostima na području Općine Kamanje  
9) [bookmark: _Hlk137538443]Odluka o otvaranju transakcijskog računa u Karlovačkoj banci d.d. i zatvaranju računa u Privrednoj banci d.d.
10) [bookmark: _Hlk137538524]Zaključak o prihvaćanju Strategije upravljanja imovinom Općine Kamanje za razdoblje 2023.-2030.
11) [bookmark: _Hlk137538603]Godišnji plan upravljanja imovinom Općine Kamanje za 2023. godinu    
12) [bookmark: _Hlk137540049]Odluka o osnivanju Vlastitog pogona Općine Kamanje

Dnevni red je prihvaćen jednoglasno.

Ad1) Aktualni sat

Pročelnica je izvijestila Općinsko vijeće da je zaprimljena zamolba za upis djeteta u Dječji vrtić Kamanje od strane roditelja koji nemaju prebivalište na području općine Kamanje. S obzirom da su naša djeca odnosno djeca s područja općine Kamanje, a koja su zadovoljila uvjete upisa,  sva dobila mjesto u dječjem vrtiću predlaže se da se razmotri zamolba o upisu djeteta čija je zamolba zaprimljena. Također je obrazloženo da je dijete čiji se upis traži predškolac te da će dobiti ugovor samo na godinu dana odnosno iduće  godine upisuje se u  školu te izlazi iz vrtića. Prijave za upis djece u Dječji vrtić Kamanje za 2023/2024 su završile, ukupno je zaprimljeno 5 zahtjeva od kojih troje djece zadovoljava uvjete i bit će upisano na jesen u vrtić. Načelnik je obrazložio da na jesen 6 djece izlazi iz vrtića odnosno kreće u školu, a troje će biti upisano, koji imaju uvjete, a tijekom godine ukoliko se ukaže potreba biti će raspisan  ponovno natječaj gdje će se i djeca koja će imati uvjete moći upisati u dječji vrtić kroz godinu. Gospodin Lukunić osvrnuo se na pedagoške standarde i broj djece u vrtiću odnosno broj dadilja po skupinama odnosno kakva su iskustva po drugim vrtićima. Načelnik je odgovorio da ove godine imamo dovoljno mjesta za upis sve djece s našeg područja te da možemo upisati i dijete iz druge općine te da nam još uvijek ostaje dovoljno mjesta za dodatne upise. Za djecu koja dolaze iz drugih područja mi ne sufinanciramo već dobivamo punu cijenu vrtića za tu djecu. 
Gospodin Maršić rekao je da ne viđa u dnevnom redu ni danas ni inače da se raspravlja o brizi o gospodarstvu i zdravstvu  na našem području, drugim riječima, interesira ga da li se nešto poduzima, neke mjere, prema državi prema županiji  za pomoć u gospodarstvu i pomoć u zdravstvu. Smatra da bi na neki način bilo dobro sufinancirati odnosno pomoći našem doktoru da se proširi usluga. Načelnik je rekao da točku dnevnog reda može predložiti svaki Vijećnik u dogovoru sa Predsjednikom vijeća i ta se točka onda stavlja na dnevni red i izglasava se na dnevnom redu. To je inicijativa samog vijećnika. Ujedno načelnik obrazlaže da je zdravstvo županijski ustroj te županija odlučila da se domovi zdravlja koji funkcioniraju kao male  klinike u Ogulinu, Slunju, Ozlju i Duga Resi. S obzirom na veličinu naže Županije to je i dovoljan broj. Načelnik smatra da je odlično da tako malo mjesto poput našeg ima doktora opće prakse s obzirom na zauzetost drugih doktora, blizine… odnosno to je prednost koju naše malo mjesto ima. Načelnik je rekao da je prije otprilike dva tjedna razgovarao sa doktorom Jelenčićem koji u tom razgovoru nije iskazao inicijativu za „pojačanjem“ ordinacije, ali ukoliko on ima neku potrebu, trebao bi nam to i reć, ali kako je predškolski odgoj obaveza općine tako je i zdravstvo obaveza županije. Nerealno je očekivati da bude jednako opremljen dom zdravlja na cca 10 km, ali ordinacija doktora je svakako nužna i ako doktor zna način na koji mu možemo pomoći, otvoreni smo za tu suradnju. Gosp. Maršić smatra da će doći do problema kada doktor ode u mirovinu i da trebamo već sada voditi brigu o tome. Postavljeno je i pitanje o defibrilatoru koji posjedujemo, gdje se on nalazi i zašto nije na nekom dostupnom mjestu na što je načelnik odgovorio da je dan u nadležnost vatrogascima koji su obučeni za rad sa njim i koji ga mogu koristiti i u intervencijama. Stvar je dogovora i praktičnosti gdje će defibrilator stajati, da li na svima dostupnom mjestu ili će i dalje biti kod vatrogasaca, odnosno u interventnom vozilu. Kako se donese stručna odluka tako će se defibrilator postaviti. 
Vijećnici su se osvrnuli na državne prometnice koje ove godine još nisu opkošene. Komentirali su da je situacija ista na području cijele države. 
Gosp. Lukunić je rekao da je pčelarska udruga zamolila da bi koristili prostor jednom u dva mjeseca. Vijećnici su odobrili zamolbu.     

Ad2) Realizacija točaka i prihvaćanje zapisnika sa 10. sjednice Općinskog vijeća 
Nema dopuna ili primjedbi na zapisnik sa 10. sjednice Općinskog vijeća te se prelazi na treću točku dnevnog reda. 
Ad3) Prijedlog Godišnjeg provedbenog plana unapređenja zaštite od požara za 2023. godinu
Pročelnica je obrazložila Godišnji provedbeni plan unapređenja zaštite od požara. Odredbom članka 12. stavka 3. i članka 13. stavka 4. Zakona o zaštiti od požara i Godišnjeg provedbenog plana unaprjeđenja zaštite od požara za područje Karlovačke županije za 2023. godinu propisano je da predstavnička tijela jedinica lokalne samouprave donesu Godišnji provedbeni plan unaprjeđenja zaštite od požara za svoja područja. Razlog donošenja dokumenta je utvrđivanje mjera za učinkovitiju i efikasniju razinu zaštite od požara i tehnoloških eksplozija na području Općine Kamanje za razdoblje za koje  se dokument donosi. Financijska sredstva za izvršenje ovog Provedbenog plana  osiguravaju se u Proračunu Općine Kamanje.
Načelnik se nadovezao i rekao da moraju postojati protokoli i svaka dužnost pojedinaca navedena je u tim protokolima. Bitno je da su odgovorne osobe upoznate sa tim protokolima i da po njima postupaju u slučaju da se dogodi neka od nepogoda. Predlaže da se jednom godišnje te odgovorne osobe pozivaju na sjednice Općinskog vijeća kako bi izvještavale o poduzetim mjerama i u opremljenosti i u intervencijama, spremnosti i stanju sigurnosti.
Daje se na raspravu ova točka.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesen sljedeći
Godišnji provedbenog plana unapređenja zaštite od požara za 2023. godinu

Članak 1.
U cilju postizanja učinkovitije i efikasnije razine zaštite od požara i tehnoloških eksplozija na području Općine Kamanje, Općinsko vijeće Općine Kamanje donosi Godišnji provedbeni plan unapređenja zaštite od požara na području Općine Kamanje za 2023. godinu (u daljnjem tekstu: Plan).
Članak 2.
Za unapređenje mjera zaštite od požara na području Općine Kamanje potrebno je provesti sljedeće organizacijske, tehničke i urbanističke mjere kako bi se smanjila razina opasnosti od nastajanja i širenja požara:

1. Općina Kamanje ažurirat će Procjenu i Plan zaštite od požara i tehnoloških eksplozija u skladu s člankom 13. Zakona o zaštiti od požara

Izvršitelj zadatka: Općinski načelnik
Sudjelovatelj: Vatrogasna zajednica Općine Kamanje
Rok izvršenja: III. kvartal 2023. godine

2. Općina Kamanje će organizirati sjednicu Stožera zaštite i spašavanja tematski vezanu uz pripremu protupožarne sezone u 2023. godini. U tu svrhu, na sjednici Stožera potrebno je:
a) usvojiti Plan rada Stožera zaštite i spašavanja za ovogodišnju požarnu sezonu,
b) usvojiti Financijski plan osiguranih sredstava za provođenje zadaća tijekom ovogodišnje požarne sezone.
c) usvojiti Plan aktivnog uključenja svih subjekata zaštite od požara na  svom području

Izvršitelj zadatka: Općinski načelnik
Sudjelovatelj: Zapovjednik Vatrogasne zajednice Općine Kamanje
Rok izvršenja: II. kvartal 2023. godine

3. Općinski načelnik ima pravo i obvezu skrbiti o potrebama i interesima građana na svom području za organiziranjem učinkovite vatrogasne službe.
Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija za Općinu Kamanje osigurati potreban broj operativnih vatrogasaca.

U svrhu poboljšanja učinkovitosti vatrogasne službe za operativne dobrovoljne vatrogasce propisati prava sukladno članku 26. Zakona o vatrogastvu.

Učinkovitost vatrogasne službe vezana je uz primjenu preventivnih mjera zaštite od požara tako da Općina Kamanje može odrediti kontrolu provedbe propisanih mjera zaštite od požara na svom području odgovornosti, a u skladu s člankom 47. Zakona o zaštiti od požara.

Izvršitelj zadatka: Općinski načelnik, pravne osobe
Sudjelovatelj: Vatrogasna zajednica Općine Kamanje
Rok izvršenja: II. kvartal 2023. godine

4. U skladu s Planom zaštite od požara Općine Kamanje u vatrogasnim postrojbama DVD-a organizirati vatrogasna dežurstva i pripravnosti tako da se u slučaju požara osigura djelotvorna i pravodobna operativnost vatrogasne postrojbe kao i cjelovita prostorna pokrivenost Općine Kamanje

Izvršitelj zadatka: Vatrogasna zajednica Općine Kamanje
Rok izvršenja: IV. Kvartal 2023. godine

5. Izvršiti stručni nadzor nad stanjem opremljenosti i osposobljenosti dobrovoljnih vatrogasnih društava na području Općine Kamanje.
Uvidom u stanje opremljenosti i osposobljenosti vatrogasne službe na području odgovornosti potrebno je: 
· organizirati školovanje vatrogasaca za provođenje vatrogasne službe
·  izraditi srednjoročni Plan osposobljavanja i usavršavanja vatrogasnog kadra 
· osigurati provedbu specijaliziranih osposobljavanja za potrebe intervencija zaštite i spašavanja, 
· analizirati zahtjevnije vatrogasne intervencije koje su obavile postrojbe na području odgovornosti, 
· analizirati učinkovitost pojedinih taktika gašenja i vođenja vatrogasnih intervencija, 
· osigurati provedbu godišnjeg Plana taktičkih vježbi po VO Sektorima na području odgovornosti, 
· organizirati godišnju smotru vatrogasaca Općine Kamanje

Izvršitelj zadatka: Vatrogasna zajednica Općine Kamanje
Rok izvršenja: IV. Kvartal 2023. godine

6. Na temelju Procjene ugroženosti od požara i tehnoloških eksplozija Općine Kamanje izraditi srednjoročni plan nabave (nabavljanja) vatrogasnih vozila, opreme i sredstava te sukladno važećim propisima vršiti opremanje vatrogasnih postrojbi.
Za potrebe vatrogasnih postrojbi osigurati odgovarajuća spremišta za vatrogasna vozila i tehniku.  Voditi i ažurirati evidenciju sustava vatrogasne mreže vatrogasnih objekata, vozila, opreme i sredstava za područje odgovornosti .

Organizirati periodičnu kontrolu, servis i popravak vatrogasnih vozila, opreme i sredstava kako bi ista bila trajno spremna za operativnu upotrebu na vatrogasnim intervencijama.

Izvršitelj zadatka: Općina Kamanje, Vatrogasna zajednica Općine Kamanje
Rok izvršenja: IV. Kvartal 2023. godine

7. Za učinkovito i uspješno djelovanje vatrogasne službe od trenutka uzbunjivanja i početka intervencije do lokaliziranja i gašenja požara, potrebno je osigurati učinkovit sustav uzbunjivanja i komunikacije.

Vatrogasna zajednica Karlovačke županije biti će nositelj izrade Plana sustava uzbunjivanja i Plana sustava veze za područje Općine Kamanje.

Navedenim planovima treba odrediti tehnička sredstva i standardne operativne postupke koji se koriste pri vatrogasnim intervencijama a u skladu s potrebama vatrogasne službe unutar sustava zaštite i spašavanja Karlovačke županije.

Izvršitelj zadatka: Općinski načelnik, Vatrogasna zajednica Općine Kamanje
Sudjelovatelj: Vatrogasna zajednica Karlovačke županije
Rok izvršenja: IV. Kvartal 2023. godine

8. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

Izvršitelj zadatka: Općinski načelnik
Rok izvršenja: kontinuirano tijekom 2023. godine

9. Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima. Hidrantsku mrežu nužno je u potpunosti uskladiti s važećim propisima.
Hidrantsku mrežu nužno je u potpunosti uskladiti s važećim propisima.
Gdje nema mogućnosti dobave vode putem hidrantske mreže, u naseljima izvršiti kontrolu spremnika vode (bunara) kod mještana

Izvršitelj zadatka: Općina Kamanje, Komunalno Ozalj d.o.o., Vatrogasna zajednica Općine Kamanje 
Rok izvršenja: IV. Kvartal 2023. godine 
                
10. U ruralnim područjima u kojima nije moguće zadovoljiti učinkovitu vatrogasnu intervenciju unutar propisanih 15 minuta odrediti hidrante posebne namjene za potrebe gašenja požara u početnoj fazi.
Ovakve hidrante posebno označiti te opremati osnovnim armaturama za gašenje požara smještenim u hidrantske ormariće.

Izvršitelj zadatka: Općina Kamanje, Komunalno Ozalj d.o.o.
Sudjelovatelj: Vatrogasna zajednica Općine Kamanje
Rok izvršenja: IV. Kvartal 2023. godine

11. Sukladno važećim propisima potrebno je regulirati zaštitu od požara na otvorenom prostoru, nužno je propisati mjere za sprečavanje nastajanja požara na otvorenom prostoru posebno u periodu povećane opasnosti od požara.
Donijeti Odluku o organiziranju motrilačko dojavne službe u periodima povećanog indeksa opasnosti od nastajanja požara na otvorenom prostoru

Izvršitelj zadatka: Općinski načelnik, Vatrogasna zajednica Općine Kamanje
Sudjelovatelj: Vatrogasna zajednica Karlovačke županije
Rok izvršenja: II. Kvartal 2023. godine

12. Koristeći sve oblike javnog priopćavanja (radio, televizija, tisak, plakati, letci, internetske stranice i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj zadatka: Vatrogasna zajednica Općine Kamanje
Sudjelovatelj: Općinski načelnik
Rok izvršenja: IV. Kvartal 2023. godine

13. Organizirati savjetodavne sastanke sa svim sudionicima i obveznima provođenja zaštite od požara, a prvenstveno vlasnicima šumskih površina, vlasnicima i korisnicima poljoprivrednog zemljišta, stanovnicima naselja seoskog karaktera koji se pretežito bave poljoprivrednom djelatnošću u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Izvršitelj zadatka: Općina Kamanje, Vatrogasna zajednica Općine Kamanje
Sudjelovatelj: Vatrogasna zajednica Karlovačke županije, HŠ Šumarija Ozalj, lovačka društva Trčka i Kuna koja pokrivaju područje Općine Kamanje
Rok izvršenja: II. Kvartal 2023. godine

14. Obvezan je nadzor i skrb nad lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar, omogućiti ili olakšati njegovo širenje.

Izvršitelj zadatka: Općinski načelnik, Hrvatske ceste d.o.o., Županijska uprava za ceste Karlovačke županije
Rok izvršenja: IV. Kvartal 2023. godine

Članak 3.
Financijska sredstva za provedbu obveza koje proizlaze iz ovoga Provedbenog plana, planiraju se u Proračunu Općine Kamanje za 2023. godinu.

Članak 4.
Izvješće o stanju provedbe godišnjeg Provedbenog plana unaprjeđenja zaštite od požara Općine Kamanje za 2023. podnosi Zapovjednik Vatrogasne zajednice Općine Kamanje, a isto će se dostaviti Nacionalnom odboru za preventivnu zaštitu i gašenje požara i Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka, Služba civilne zaštite Karlovac.
Članak 5.
	Ovaj Provedbeni plan objaviti će se u „Glasniku Općine Kamanje“. 

Prelazi se na sljedeću točku.

4) Izvješće o izvršenju Plana djelovanja Općine Kamanje u području prirodnih nepogoda u 2022. godini
Pravni temelj za podnošenje ovoga Izvješća odredba je članka 17. stavka 3. Zakona o ublažavanju i uklanjanju posljedica prirodnih nepogoda kojim je propisano da izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave izvješće o izvršenju Plana djelovanja u području prirodnih nepogoda za proteklu kalendarsku godinu. Stupanjem na snagu Zakona, sve jedinice lokalne samouprave, dužne su svake godine izraditi godišnji Plan djelovanja u području prirodnih nepogoda
Daje se na raspravu ova točka dnevnog reda.
Gosp. Maršić rekao je da je u poplavi Nogometnom klubu Vrlovka stradala oprema, a time i kosilica te pita da li se klubu može na neki način pomoći kod nabave nove kosilice. Načelnik je odgovorio da je razgovarao sa predsjednikom kluba te da će kosilicu najvjerojatnije uspjeti popraviti. Zakonska obaveza je da se sredstva za udruge planiraju unaprijed i dodjeljuju se udrugama putem natječaja, ali u ovakvim izvanrednim situacijama postoji mogućnost izvanredne isplate.
Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je doneseno sljedeće
Izvješće o izvršenju Plana djelovanja Općine Kamanje u području prirodnih nepogoda u 2022. godini

UVOD
Odredbom članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: Zakon) predstavničko tijelo jedinice lokalne i područne (regionalne) samouprave do 30. studenog tekuće godine donosi Plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.
Člankom 17. stavkom 3. Zakona izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, izvješće o izvršenju plana djelovanja za proteklu kalendarsku godinu.

PRIRODNE NEPOGODE
Prirodne nepogode u smislu članka 3. Zakona, o ublažavanju i uklanjanju posljedica prirodnih nepogoda („Narodne novine“ broj 16/19) u smislu ovoga Zakona, smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.
Stavkom 2. istog članka utvrđeno je da se prirodnom nepogodom smatraju:
1. potres,
2. olujni i orkanski vjetar,
3. požar,
4. poplava,
5. suša,
6. tuča, kiša koja se smrzava u dodiru s podlogom,
7. mraz,
8. izvanredno velika visina snijega,
9. snježni nanos i lavina,
10. nagomilavanje leda na vodotocima,
11. klizanje, tečenje, odronjavanje i prevrtanje zemljišta,
12. druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite.
Stavkom 4. istog članka propisano je da se prirodna nepogoda može se proglasiti ako je vrijednost ukupne izravne štete najmanje 20% vrijednosti izvornih prihoda Općine Kamanje za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području Općine Kamanje ili ako je nepogoda umanjila vrijednost imovine na području Općine Kamanje najmanje 30%.
Ispunjenje uvjeta iz gornjeg stavka utvrđuje Općinsko povjerenstvo za procjenu štete od prirodnih nepogoda Općine Kamanje.

Na temelju članka 14. stavka 1. i 2. Zakona o ublažavanju i uklanjanju posljedica prirodnih nepogoda („Narodne novine“ broj 16/19), a sukladno odredbama članka 39. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 123/17, 98/19 i 144/20), i članka 23. Statuta Općine Kamanje ( Glasnik Općine Kamanje br. 01/21) Općinsko vijeće Općine Kamanje na svojoj 17. sjednici održanoj 17.12.2019. godine donosi Odluku o osnivanju i imenovanju članova Općinskog povjerenstva za procjenu šteta od prirodnih nepogoda, KLASA: 920-01/19-01/01, URBROJ: 2133/22-01-19-02 i dana 31.05.2023. godine na svojoj 6. sjednici donosi Izmjene i dopune Odluke osnivanju i imenovanju članova Općinskog povjerenstva za procjenu šteta od prirodnih nepogoda, KLASA: 920-01/22-01/01 UR.BROJ: 2133-18-01-22-04.
Istim Rješenjem utvrđeni su poslovi Općinskog povjerenstva i to:
1. utvrđuje i provjerava visinu štete od prirodne nepogode za područje Općine Kamanje; 
2. unosi podatke o prvim procjenama šteta u Registar šteta; 
3. unosi i prosljeđuju putem Registra šteta konačne procjene šteta županijskom povjerenstvu; 
4. raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima; 
5. prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda prema Zakonu; 
6. izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta; 
7. surađuje sa županijskim povjerenstvom u provedbi Zakona; 
8. donosi plan djelovanja u području prirodnih nepogoda iz svoje nadležnosti; 
9. obavlja druge poslove i aktivnosti iz svojeg djelokruga u suradnji sa županijskim povjerenstvima.

IZVORI SREDSTVA POMOĆI ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA
Sredstva pomoći za ublažavanje i djelomično uklanjanje posljedica prirodnih nepogoda odnose se na novčana sredstva ili ostala materijalna sredstva, kao što su oprema za zaštitu imovine fizičkih i/ili pravnih osoba, javne infrastrukture te zdravlja i života stanovništva.
Novčana sredstva i druge vrste pomoći za djelomičnu sanaciju šteta od prirodnih nepogoda na imovini oštećenika osiguravaju se iz:
- Državnog proračuna s proračunskog razdjela ministarstva nadležnog za financije,
- Fondova Europske unije,
- Donacija.

Sredstva iz fondova EU se ne mogu osigurati unaprijed, njihova dodjela se provodi prema posebnim propisima kojima se uređuje korištenje sredstava iz fondova EU.
Sredstva pomoći za ublažavanje i djelomično uklanjanje posljedica prirodnih nepogoda strogo su namjenska sredstva te se raspoređuju prema postotku oštećenja vrijednosti potvrđene konačne procjene štete, o čemu odlučuju nadležna tijela. Navedena sredstva su nepovratna i nenamjenska te se ne mogu koristiti kao kreditna sredstva niti zadržati kao prihod proračuna Općine Kamanje. Načelnik Općine Kamanje te krajnji korisnici odgovorni su za namjensko korištenje sredstava pomoći za ublažavanje i djelomično uklanjanje posljedica prirodnih nepogoda.
Pomoć za ublažavanje i djelomično uklanjanje posljedica prirodnih nepogoda ne dodjeljuje se za:
1) štete na imovini koja je osigurana,
2) štete na imovini koje nastanu od prirodnih nepogoda, a izazvane su namjerno, iz krajnjeg nemara ili nisu bile poduzete propisane mjere zaštite,
3) neizravne štete,
4) štete nastale na nezakonito izgrađenim zgradama javne namjene, gospodarskim zgradama i stambenim zgradama za koje nije doneseno rješenje o izvedenom stanju prema posebnim propisima, osim kada je prije nastanka prirodne nepogode, pokrenut postupak donošenja rješenja o izvedenom stanju, u kojem slučaju će sredstva pomoći biti dodijeljena tek kada oštećenik dostavi pravomoćno rješenje nadležnog tijela,
5) štete nastale na objektu ili području koje je u skladu s propisima koji uređuju zaštitu kulturnog dobra aktom proglašeno kulturnim dobrom ili je u vrijeme nastanka prirodne nepogode u postupku proglašavanja kulturnim dobrom,
6) štete koje nisu prijavljene i na propisan način i u zadanom roku unijete u Registar šteta prema odredbama Zakona,
7) štete u slučaju osiguranih rizika na imovini koja nije osigurana ako je vrijednost oštećene imovine manja od 60 % vrijednosti imovine.

OSIGURANJE SREDSTVA ZA ZAŠTITU I SPREČAVANJE STRADANJA IMOVINE, GOSPODARSKIH FUNKCIJA I STRADANJE STANOVNIŠTVA
Sukladno članku 65. Zakona o proračunu („Narodne novine“, br. 144/21) sredstva proračunske zalihe mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da nisu utvrđena dovoljna sredstva jer ih pri planiranju Proračuna nije bilo moguće predvidjeti, za financiranje rashoda nastalih pri otklanjanju prirodnih nepogoda, epidemija, ekoloških nesreća ili izvanrednih događaja i ostalih nepredvidivih nesreća te za druge nepredviđene rashode tijekom godine. Nadalje, člankom 66. istog Zakona utvrđeno je da o korištenju sredstava proračunske zalihe odlučuje načelnik Općine Kamanje.

PROGLAŠENJE PRIRODNIH NEPOGODA NA PODRUČJU OPĆINE KAMANJE
Za područje Općine Kamanje u 2022. godini nisu proglašene prirodne nepogode.

Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Prelazi se na sljedeću točku.

5)           Izvješće o stanju zaštite od požara i izvršenju Godišnjeg plana unapređenja zaštite od požara za 2022.godinu 
Člankom 13. stavkom 8. Zakona o zaštiti od požara  propisano je da predstavnička tijela jedinica lokalne i područne (regionalne) samouprave najmanje jednom godišnje razmatraju izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje. 
Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je doneseno sljedeće
Izvješće o stanju zaštite od požara i izvršenju Godišnjeg plana unapređenja zaštite od požara za
2022.godinu

I. UVOD

U svrhu zaštite života ljudi i imovine od požara poduzimaju se mjere i radnje za otklanjanje uzroka požara, za sprječavanje nastajanja i širenja požara, za otkrivanje i gašenje požara, za utvrđivanje uzroka požara kao i za pružanje pomoći, kod otklanjanja posljedica prouzrokovanih požarom (Zakon o zaštiti od požara, ''Narodne novine'', broj 92/10).
Kako nalaže Zakon o zaštiti od požara, u planovima zaštite od požara koje je donijela Općina Kamanje propisane su mjere i radnje koje treba poduzimati na određenom području, a koji se ažuriraju svake godine.
Vatrogasna djelatnost, kao dio ukupne zaštite od požara, sudjelovanje je u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, te obavljanje i drugih poslova u nesrećama, ekološkim i inim nesrećama .

Vatrogasna djelatnost je stručna i humanitarna djelatnost od interesa za Republiku Hrvatsku.
Zadaće Vatrogasne zajednice Općine Kamanje su organiziranje cjelokupnog vatrogasnog sustava za učinkovitu provedbu vatrogasne djelatnosti i razvoj vatrogasnog sustava sukladno gospodarskom i tehnološkom razvoju društva, provedba mjera za ujednačavanje stupnja zaštite od požara na cijelom području Općine te preventivno djelovanje u pogledu smanjenja rizika od nastajanja požara i drugih nesreća.

PROVEDBA ZAKONA I MJERA ZAŠTITE OD POŽARA

Provedbeni plan unapređenja zaštite od požara na području Općine Kamanje u 2022. godini proveden je po cjelinama kako slijedi:
          
STANJE ZAŠTITE OD POŽARA

· OPERATIVNO PREVENTIVNA DJELOVANJA
Operativno i preventivno djelovanje je u uskoj i neraskidivoj suradnji pa je ponekad teško povući vidljivu granicu gdje prestaje, a gdje počinje pojedina djelatnost. Činjenica je da nema savršene preventive, a koja bi mogla isključiti postojanje operative. Bitno je naglasiti da svaki veći incident (požar, tehnička intervencija) neminovno nosi funkcije i druge troškove. 
Analizom se može doći do saznanja da je uloženi novac u preventivu i operativu samo jedan mali dio vrijednosti u odnosu na štete koje nastaju događajem.
Operativno preventivna djelovanja podrazumijevaju sve one aktivnosti koja dobrovoljna društva (DVO Kamanje, DVD Reštovo, DVD Orljakovo ) moraju ispunjavati sukladno Zakonu o vatrogastvu i Zakonu o zaštiti od požara, Procjeni ugroženosti od požara i tehnološke eksplozije i Planu zaštite od požara Općine Kamanje, Zakonu o udrugama, te ostalih podzakonskih akata s ciljem da bi svoju operativnu spremnost zadržali na nivou koji se propisuje.
Općina Kamanje dijelom je osigurala potrebna sredstva za financiranje potreba vatrogastva na području Općine Kamanje u 2022. godini. 
Tijekom cijele godine kontinuirano su se obavljali  liječnički pregledi  kao i osiguranja za sve operativne vatrogasce svih članica zajednice.

Brojno stanje operativnih vatrogasaca na dan 31.3.2023. (VZO Kamanje),  sveukupno 33 sa važećim zvanjem, liječničkim pregledom i osiguranjem :  

• DVD KAMANJE     20 operativnih
• DVD REŠTOVO      7 operativnih
• DVD ORLJAKOVO  6 operativnih

U prošloj godini  evidentirano je nekoliko vatrogasnih intervencija:

•	11.02.2022. požar na obiteljskoj kući vlasnika Car Mario, Kamanje 93 a. 
Požar je nastao u prostoru drvarne (šupe) uslijed se nepravilnog odlaganja ostataka žeravice kod čišćenja  centralne peći, te se uz pomoć vjetra proširio na sam objekt kuće( krovište i potkrovlje). Sudjelovalo 5 vatrogasaca DVD KAMANJE, vozilo 262, PGD Metlika sa 10 vatrogasaca i 3 vozila, JVP sa 5 vat i vozilo (vraćeno u postrojbu)

•	29.5.2022. aktivirala se vatrodojava u vatrogasnom domu DVD KAMANJE, ŽVOC traži provjeru, Vatrodojava (uzbunjeni vatrogasci, stiglo 7 DVD KAMANJE)  po dolasku ustanovljeno da se uzrok aktiviranja vatrodojave bilo neodgovorno pušenje u prostorijama doma a što je inače i zabranjeno.   

•	 8.6.2022. aktivirala se vatrodojava u vatrogasnom domu, ŽVOC traži provjeru,  u vrtiću u Kamanju došlo je do manjeg požara, zapalila se kuhinjska napa ( kvar na uređaju)  požar su ugasile tete u vrtiću, aparatima za početno gašenje. 
Stigli su i mještani, roditelji djece u vrtiću,  koji su bili u blizini, pa su pomogli da se to sve počisti. 

•	16.7.2022. tehnička intervencija, u Orljakovu 35E (stanica Brlograd, vikendica), skidanje gnijezda stršljenova (2  vat. DVD Kamanje)

•	19.7.2022. OAA  na zahtjev članova uprave NK Vrlovka, DVD Reštovo sa 8 vat. i vozilom pomoću  prijenosne  VMŠ iz rijeke Kupe  vrše  zalijevanje travnjaka  nogometnog igrališta.

•	27.7.2022. tehnička intervencija  na području  Karlovca, Barilovića i Duga Rese ( sanacija od posljedica nevremena),  sudjeluju vat.: 2 DVD Kamanje  i 2 DVD Orljakovo i jednim vozilom KM 277

•	8.8.2022. OAA. Prijevoz vode vozilom KM 262 sa 2 vat. DVD Kamanje, za potrebe 
zidanja ograde na groblju u Reštovu.

•	17.9.2022. tehnička intervencija uslijed porasta vodostaja rijeke Kupe te izlijevanja iz korita,  čime je bilo ugroženo nekoliko kuća u donjem dijelu Kamanja ( Luke) kao i  u mjestu Orljakovo( vikend kuća -kupalište Brlog-Grad ). Radilo se na  pravljenju zečjih nasipa, ispumpavanju vode iz podruma. Sudjelovalo je  12 vatrogasaca DVD Kamanje i 4 DVD Reštovo, 5 DVD Orljakovo  sa svim vozilima I pripadajućom opremom.  

•	29.9.2022. tehnička intervencija uslijed porasta vodostaja rijeke Kupe te izlijevanja iz korita,  čime je bilo ugroženo nekoliko kuća u donjem dijelu Kamanja ( Luke) . Radilo se na pravljenju zečjih nasipa kod zgrade NK Vrlovka kao i u mjestu Orljakovo( vikend kuća)  Vodostaj je bio  manji od prošle intervencije pa je bila ugrožena samo zgrada  NK Vrlovka. Sudjelovalo je  7 vat. DVD Kamanje  i 4 vat. DVD Orljakovo

Zahvala na pomoći mještana kod punjenja vreća, tvrtki Lešćanec za osiguranje dovoljne količine pijeska, DVD Reštovu, Orljakovu   načelniku i  djelatnicima općine na pomoći sa traktorom i prikolicom. 

•	10.7-20.7.2022. Redovna dislokacija NP Otok Kornati, uvala Vrulje. Na temelju zapovijedi GVZ, 2 vat. DVD Kamanje i 1 vat.  DVD Reštovo odlaze na redovnu dislokaciju obavljanja   motrilačko-dojavne službe, čuvanje upravne zgrade NP i obiteljskih kuća u navedenoj uvali, zbog mogućnosti nastanka požara, uslijed visokih ljetnih temperatura i sušnog podneblja.  

Sve navedene intervencije su uspješno odrađene.  

 Izvršeni je i periodički servis aparata za početno gašenje požara  svih članica  zajednice od strane ovlaštenog servisera.

Zapovjedništvo Vatrogasne zajednice Kamanje je tokom 2022. godine imalo 6 sastanaka   od toga 3 sastanaka  samostalno  a 3 zajedno sa Upravnim odborom VZO Kamanje. Na  sastancima su svi zapovjednici bili upoznati sa aktivnostima, zadacima, obavezama i razgovorima koje su se rješavali na sjednicama zapovjedništva Vatrogasne zajednice Karlovačke županije.  

Tijekom cijele godine kontinuirano su se obavljali  liječnički pregledi  kao i osiguranja za sve operativne vatrogasce sa područja VZO Kamanje.

Krajem ožujka te početkom travnja odrađena je nadogradnja pickup vozila Ford Ranger  od strane tvrtke  Flammifer iz Ozlja, modulom za gašenje požara na otvorenom prostoru te opremom za tehničke intervencije.  Vozilo je nadograđeno prema Odluci o tipizaciji vatrogasnih modula  za GPVT.      Vozilo je u vlasništvu VZO Kamanje, ali je na korištenje ponajviše  DVD-u Kamanje za intervencije kao stožernom društvu. Ovo opremanje I financiranje osigurano je od strane HVZ prema mjerilima za korištenje sredstava iz premije osiguranja  od požara za 2021. Godinu. 
				
Što se tiče vozila i voznog parka, sva vozila su napravila tehnički pregled,  mada je najveći problem u DVD Reštovo  gdje je upitno  hoće li  njihovo vozilo proći iduće godine pregled.

U prosjeku  starost vozila je preko 45 godina, problem se javlja je sa sistemom za kočenje,  i u električnoj instalaciji, mjenjaču. I uz to još je C kategorija. Smatram da je nužno riješiti nabavku  novijeg vozila, kompaktnijeg, prilagođenog garažnom prostoru i  njihovim potrebama ( prijevoz više osoba, spremnik sa vodom) 

S novijim vozilom DVD Reštovo može odrađivati sve manje intervencije, bilo  požarne ili tehničke te biti potpora stožernom društvu DVD Kamanje kada to ono nije u prilici  kao i DVD Orljakovo.

 DVD Orljakovo trenutno ima vozilo sa pripadajućom opremom što to unazad  par godina nije bio slučaj, tako da sam  vrlo zadovoljan,  to se je    i pokazalo pozitivno  na tehničkim  intervencijama koje je odradila u prošloj godini.  
  
Ispravnost sirenskog sustava za uzbunjivanje koje se nalazi u stožernom društvu DVD Kamanje provjeravalo se svaku prvu subotu u mjesecu. 

· MJERE PREVENCIJE ZAŠTITE OD POŽARA

U mjesecu svibnju, mjesecu zaštite od požara, obavljale su se sljedeće aktivnosti:

· 8.5.2022. obilježavanje sv. Florijana odlaskom na svetu misu (crkva Imena Marijina) vatrogasaca VZO Kamanje, blagoslov  nadograđenog pickup vozila, zajedničko druženje u prostorijama DVD Kamanje.
· 10.5.2022. U dogovoru sa tetama iz vrtića DVD Kamanje odradilo je jednu prezentaciju vatrogasne opreme  predškolskoj djeci ( djeci u vrtiću ) te ih na taj način lijepo obradovao i razveselilo.
· 15.5.2022. Pregled ispravnosti  hidrantske mreže na području djelovanja (područje općine) uz to su se I  odrađivale vježbe na više lokacija ( dobava vode iz hidranata, opskrba navalnog vozila vodom, taktički nastup gašenja sa 1 ili 2 mlaza. 
· 22.5.2022. Ispred zapovjednika VZO Kamanje u nazočnosti spremištara društva  izvršen je   nadzor i pregled spremišta te opreme.  

U mjesecu lipnju započinju pripreme za vatrogasna  akmičenja najmlađih članova društva, mladeži i pomlatka. Trenutno vježbe odrađuju članovi i voditelji DVD Kamanje. 

Da bi bili rezultati na takmičenjima što bolji, za potrebe vježbanja mladeži, izrađena je i oprema od strane DVD Kamanje  te sprave za vježbanje prema pravilniku za takmičenja. 
Od strane VZO Kamanje nabavljen je novi tunel za vježbanje,  kao i odobrena lokacija od općine gdje će se moći vježbati.

 Održana su kup takmičenja ispred  VZKŽ za mladež i pomladak.

Prošle godine se vrlo aktivno radilo sa najmlađim uzrastima što pokazuju i sljedeći rezultati:
Pomladak:
 1.kolo Dubravci :           Pomladak muški ekipa 1
                                       Pomladak muški ekipa 2

 2.kolo Donje Mekušje:  Pomladak muški ekipa 1

 3.kolo Ribarići:              Pomladak muški ekipa 1
                                       Pomladak muški ekipa 2

 4.kolo Hrnetić-Novaki:  Pomladak muški ekipa 1
                                        Pomladak muški ekipa 2

Mladež: 
 1.kolo Donje Mekušje :  Mladež muški                                    
 2.kolo Donje Ribarići:    Mladež muški 
 3.kolo Rečica:                Mladež muški                                  
 4.kolo Hrnetić-Novaki:   Mladež muški 

            Ukupan poredak kupa VZKŽ za 2022.g.   :

MLADEŽ muški , peti od 10 ekipa
POMLADAK muški , drugi od 19 ekipa
POMLADAK muški  II,   osmi od 19 ekipa


Tijekom  2022. godine naša društva posebice DVD Kamanje sudjeluje na proslavama  i obljetnicama susjednih društava te ostalih udruga   i to: 

•	90. godina  DVD Radatovići (21.5.2022.)
•	90. godina  DVD Ozalj (18.6.2022.)
•	40. godina  NK Vrlovka ( 23.7.2022.)
•	90. godina  DVD Dojutrovica ( 6 i 7.8.2022.)
•	70. godina  DVD Žakanje (13.8.2022.)
•	70.godina   DVD Vrhovac ( 27.8.2022.)

Također prošle godine DVD Kamanje je obilježio 90 godina postojanja i djelovanja društva 1932-1922, 
2.9.2022. odrađena je svečana sjednica u prostorijama doma
3.9.2022. odrađena je  glavna proslava na otvorenom uz mimohod i postrojavanje vatrogasaca. Na proslavi je sudjelovalo sveukupno 232 vatrogasca.

9-11.9.2022.  tradicionalno kao i svake godine sve članice aktivno rade na organizacije DOK festivala ( Kamanjsko proštenje).

Povodom obilježavanja dana općine Kamanje 9.9.2022. DVD Kamanje dobiva priznaje za aktivan rad i pomoć u društvu i zajednici. 

Temeljem članka 99. Zakona o vatrogastvu („Narodne novine“ broj 125/19) te Plana inspekcijskog nadzora sustava vatrogastva za 2022. godinu, 3.11.2022. 
Održan je inspekcijski nadzor nad radom DVD-a Kamanje i s ciljem utvrđivanja stanja provedbe odredbi Zakona o vatrogastvu („Narodne novine“ broj 125/19) gdje po tom pitanju nije bilo nikakvih  nedostataka. 

Što se tiče osposobljavanja i usavršavanja ,  u prošloj godini  koje  inače organizira HVZ, VZK Županije,  poslali smo 2 vatrogasaca DVD Kamanje i DVD Reštovo na polaganje ispita za C kategoriju  koje je sufinancirano od strane VZKŽ, kao i specijalnost za radove na vodi gdje je poslano 7 vatrogasaca od strane DVD Reštovo na osposobljavanje.

· ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU
Dolaskom ljetnih mjeseci, odnosno u vrijeme povećane opasnosti od požara, Hrvatske šume su, sukladno Godišnjem planu zaštite šuma od požara za 2022. godinu, obavile pregled ispravnosti sredstava za dojavu i gašenje od požara, provjeru da li su motrilačka mjesta, promatračnice ophodnje i ophodari opskrbljeni sredstvima i alatom za gašenje požara, te da li su šumski putovi i protupožarni presjeci prohodni za vatrogasna vozila. 
Agrotehničke mjere provodile su se sukladno Planu motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara te temeljem Odluke o mjerama za sprečavanje nastajanja požara na otvorenom prostoru od 29.05.2020. godine. Neprovođenje navedenih mjera onemogućilo bi ili smanjilo poljoprivrednu proizvodnju, umanjilo vrijednost ili prouzročilo trajni gubitak dijela poljoprivrednog zemljišta, te je stoga neophodno njihovo provođenje. Agrotehničke mjere dužni su provoditi vlasnici i ovlaštenici poljoprivrednog zemljišta, dok nadzor provode  nadležne inspekcije te Policijska uprava Karlovačke županije sukladno propisima o poljoprivrednom zemljištu i propisima zaštite od požara.

· MJERE ZAŠTITE OD POŽARA NA PROMETNICAMA
Osiguran je nadzor i skrb nad lokalnim cestama te zemljišnim pojasom uz cestu, kako bi zemljišni pojas uz ceste bio čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Osigurano je čišćenje zemljišnog pojasa uz ceste od lako zapaljivih tvari, odnosno, onih tvari koje bi mogle izazvati požar, omogućiti ili olakšati njegovo širenje.

· MJERE ZAŠTITE OD POŽARA UZ ŽELJEZNIČKU PRUGU
Izvršeno je čišćenje pojas uz željezničku prugu od lakozapaljivih tvari i raslinja, odnosno tvari koje bi mogle izazvati požar i onemogućiti njegovo širenje. Radi poboljšanja učinkovitosti vatrogasnih intervencija poduzete su mjere na pristupnim putevima do trase željezničke pruge kojima se omogućava lakši pristup vatrogasnim snagama.

· HIDRANTSKA MREŽA
Za gašenja požara osigurane su minimalno potrebne količine vode i tlak u hidrantskoj mreži, sukladno važećim propisima. Započelo se s usklađivanjem hidrantske mreže s važećim propisima.

· STANJE OPREMLJENOSTI I OSPOSOBLJENOSTI VATROGASNIH POSTROJBI DOBROVOLJNIH VATROGASNIH DRUŠTAVA NA PODRUČJU OPĆINE KAMANJE


Tijekom 2022. godine nabavljena je sljedeća vatrogasna vozila i oprema:

· Nadogradnja VT modula  sa pripadajućom opremom na vozilo pickup Ford Ranger -VT modul sa spremnikom 350 l, dodatne cijevi, ključevi, hidrantski nastavci  prijelaznice 
· Punjač za održavanje napona 1 kom
· Motorna pila      1 kom
· Puhač lišća        1 kom
· Potopna pumpa  2 kom
· Kabanice            5 kom
· Ribarske čizme   3 kom
· Naprtnjača         2 kom
· Tunel za takmičenje 1 kom
·  zaštitnu odjeću  2 kom
· rukavice za teh. intervencije 4 para
· uže penjačko 2 kom
· vatrogasna svjetiljka 2 kom
· vatrogasni pokrivač 1 kom
· sjekira šumarska 1 kom
· radio veza prijenosna 2 kom
· vatrogasni CO2 1 kom
· prijelaznice 110/75  2 kom
· prijelaznice 52/25  2 kom

Izvješće o stanju provedbe Godišnjeg provedbenog plana unaprjeđenja zaštite od požara Općine Kamanje za 2022. podnosi Zapovjednik Vatrogasne zajednice Općine Kamanje, a isto će se dostaviti Nacionalnom odboru za preventivnu zaštitu i gašenje požara i Ministarstvu unutarnjih poslova, Ravnateljstvo civilne zaštite, Područni ured civilne zaštite Rijeka, Služba civilne zaštite Karlovac.

ZAKLJUČAK

Sažetak izvješća možemo analizirati u nekoliko točaka. 

1. Organizaciju vatrogasne službe na području Općine Kamanje možemo ocijeniti dobrom i u skladu s potrebama Općine.  
2. Opremljenost društava opremom poboljšala se u proteklih nekoliko godina, zadatak nam je obnova voznog parka zbog starosti vozila.    
3. Prezentacijom aktivnosti vatrogasne službe može se potaknuti uključivanje novih članova u tijela dobrovoljnih vatrogasnih društava.
4. Potrebno je stalno skrbiti o stručnom usavršavanju i opremanju pripadnika vatrogasnih postrojbi (stručni seminari-tečajevi za specijalnosti, vatrogasne vježbe i natjecanja).
5. Trenutna situacija u Republici Hrvatskoj je pokazala koliko znači biti organiziran, kao što su vatrogasci. Veliki dio tehničkih stvari u vezi pandemije koja je izazvana korona virusom podnijeli su vatrogasci.

Prelazi se na sljedeću točku.

6)	Odluka o imenovanju članova Savjeta mladih Općine Kamanje 
Općinsko vijeće Općine Kamanje na svojoj sjednici održanoj dana 08.03.2023..godine donijelo je Odluku o pokretanju postupka imenovanja članova Savjeta mladih Općine Kamanje. Na osnovu navedene odluke raspisan je javni poziv ovlaštenim
predlagateljima da predlože svoje kandidate za članove Savjeta mladih Općine Kamanje. Na javni poziv prijavljeno je ukupno 10 kandidata, koliko ukupno i ima članova Savjet mladih Općine Kamanje. Kandidati su prijavljeni od strane Kulturno umjetničkog društva Kamanje. Načelnik je obrazložio kako je održana i radionica za mlade na kojoj je pojašnjeno na koji način funkcionira općina, vijeće, na koji način se mogu uključiti, pitalo ih se koje su njihove želje. Predloženi kandidati su jedna ozbiljna skupina mladih koja je voljna surađivati i iznositi ideje, razmišljanja, želje i potrebe mladog stanovništva općine Kamanje.
Daje se na raspravu ova točka dnevnog reda.
Gosp. Maršić postavio je pitanje što je općina poduzela da bi ti mladi ljudi ako ostanu u Kamanju mogli raditi, što je poduzeto da li smo im opskrbili nekakvu industrijsku zonu, zar nema volje da ti mladi ljudi rade ovdje. U okolnim mjestima industrijske zone su popunjene, a mi nismo ništa poduzeli.  
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena sljedeća
Odluka o imenovanju članova Savjeta mladih Općine Kamanje

Članak 1.
Ovom Odlukom o imenovanju članova Savjeta mladih Općine Kamanje (u daljnjem tekstu Odluka) imenuju se članovi Savjeta mladih Općine Kamanje.

Članak 2.
      U Savjet mladih Općine Kamanje, imenuju se:
a) Predlagatelj: KUD Kamanje
Kandidat: Petra Divković, Zamjenik kandidata: Ana Colarić

b) Predlagatelj: KUD Kamanje
Kandidat: Gloria Markuš, Zamjenik kandidata: Janica Ivančić 

c) Predlagatelj: KUD Kamanje
Kandidat: Jan Ivančić, Zamjenik kandidata: Luka Kolar

d) Predlagatelj: KUD Kamanje
Kandidat: Sara Maršić, Zamjenik kandidata: Laura Prahović

e) Predlagatelj: KUD Kamanje
Kandidat: Martin Ladika, Zamjenik kandidata: Andrija Ladika

Članak 3.
Članovi Savjeta mladih Općine Kamanje biraju se na tri godine, a djelokrug i način rada Savjeta propisani su zakonom i Odlukom o osnivanju Savjeta mladih Općine Kamanje.

Članak 4.
Ova Odluka stupa na snagu osmog dana od dana objave u „Glasniku Općine Kamanje“

Prelazi se na sljedeću točku.

7)	Odluka o raspisivanju javnog natječaja za prodaju rabljenog kombi vozila u vlasništvu Općine Kamanje
Načelnik je obrazložio da smo kombi vozilo nabavili za potrebe prijevoza djece u školu kada nismo imali koncesionara koji bi to mogao raditi preko svoje tvrtke nego smo to sami radili. Srećom smo u zadnjoj godini uspjeli dogovoriti pravnu osobu koja je preuzela taj prijevoz te na sada taj kombi koristi vrlo rijetko te nam predstavlja trošak. Stoga se predlaže raspisati natječaj i prodati kombi vozilo. 
Daje se na raspravu ova točka dnevnog reda.
Gosp. Maršić je pitao da li postoji mogućnost da se kombi da na korištenje Nogometnom klubu za prijevoz djece na utakmice.
Načelnik je rekao da općina ne može vozilo pokloniti, a ako bi ga na neki način dali klubu to bi i njima predstavljalo trošak. Da je naša Općina bogatija ne bi bilo problem da imamo takvo vozilo „na čekanju“. Zbog rizika najbolje je da se prijevoz djece obavlja od strane ovlaštenog prijevoznika, a tu će Općina izaći u susret i podmirivati dio troškova.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena sljedeća
	Odluka o raspisivanju javnog natječaja za prodaju rabljenog kombi vozila u vlasništvu Općine Kamanje

Članak 1.
Rashoduje se rabljeno kombi vozilo u vlasništvu Općine Kamanje, Kamanje 106, 47282 Kamanje, OIB: 01582703044 i to: kategorija vozila: M1, tip i model: Trafic, 1.6 DCI, marka: Renault, homologacijski tip vozila: JL, broj šasije: VF12JL21852887343, godina proizvodnje: 2015., boja: Bijela, snaga motora: 88 kW, najveća dopuštena masa: 3010 kg (dalje u tekstu: kombi vozilo). 
Članak 2.
Općina Kamanje će rabljeno kombi vozilo prodati putem oglasa za prikupljanje pisanih ponuda fizičkih i pravnih osoba koji će se objaviti na službenoj Internet stranici: www.kamanje.hr  u trajanju 8 dana, po načelu „viđeno-kupljeno“ po najvišoj ponuđenoj kupoprodajnoj cijeni.
Procijenjena vrijednost službenog vozila iz članka 1. ove Odluke je 10.665,75 eura, temeljena na nalazu i mišljenu Stalnog sudskog vještaka za cestovni promet, prometne nesreće i procjene vozila.
Članak 3.
Općinsko vijeće Općine Kamanje ovlašćuje Općinskog načelnika Općine Kamanje da u skladu s odredbama članka 2. ove Odluke objavi oglas, te sa ponuditeljem najviše prodajne cijene sklopi Ugovor o kupoprodaji, te potpiše i drugu potrebnu dokumentaciju u svezi prodaje rabljenog kombi vozila.
Zadužuje se Jedinstveni upravni odjel Općine Kamanje obaviti administrativne i knjigovodstvene poslove u svezi objavljivanja oglasa i prodaje rabljenog kombi vozila.

Članak 4.
Ova Odluka stupa na snagu osam dana nakon objave u „Glasniku Općine Kamanje“.
				
Prelazi se na sljedeću točku.

8)	Odluka o izmjenama i dopunama Odluke o komunalnim djelatnostima na području Općine Kamanje              

U Ovoj odluci predlaže se izmjena članka vezana uz održavanje javne rasvjete, odnosno da se javna rasvjeta održava temeljem ugovora, a ne temeljem koncesije.
Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 4 glasova ZA i 1 SUZDRŽAN.

Utvrđuje se da je donesena sljedeća
Odluka o izmjenama i dopunama Odluke o komunalnim djelatnostima na području Općine Kamanje

Članak 1.
U Odluci o komunalnim djelatnostima na području Općine Kamanje („Glasnik Općine Kamanje“ br. 02/22): 
· briše se članak 8.

· u članku 9. stavak 1. iza točke 4. dodaje se točka 5. koja glasi:

„ 5. Održavanje javne rasvjete“

· u članku 9. stavak 3. mijenja se i glasi:

„Ugovori o povjeravanju komunalnih djelatnosti navedenih u stavku 1. ovog članka sklapaju se na razdoblje od 4 godine“.

· u članku 9. iza stavka 6. dodaje se stavak 7. koji sada glasi:

„ Komunalna djelatnost održavanja javne rasvjete financira se isključivo iz proračuna Općine Kamanje.“

· Dosadašnji stavci 7. do 9. članka 9. postaju stavci 8. do 10. istoga članka.

· Dosadašnji članci 9. do 11. postaju članci 8. do 10.

Članak 2.
Ove Izmjene i dopune Odluke stupa na snagu osmog dana od dana objave u „Glasniku Općine Kamanje“.
														
Prelazi se na sljedeću točku.


9)	Odluka o otvaranju transakcijskog računa u Karlovačkoj banci d.d. i zatvaranju računa u Privrednoj banci d.d.
Načelnik je obrazložio da kada odrađujemo projekte koje sami moramo predfinancirati nužno nam je kratkoročno kreditno zaduženje kako bi projekte priveli kraju. Privredna banka o svemu odlučuje u Zagrebu, a u Karlovcu imamo samo svog savjetnika. Stoga se odluke  čekaju predugo i u zadnje vrijeme nam nisu povoljne. Karlovačka banka, osim što komuniciramo direktno sa upravom, lokalna je banka i puno lakše dolazimo do povoljnih rezultata zbog čega su nam prihvatljiviji, povoljniji i brži nego što je to Privredna banka te iz tog razloga predlažemo promjenu banke  
Daje se na raspravu ova točka dnevnog reda.
Gosp. Lukunić postavio je pitanje o mogućnosti ostavljanja bankomata. Načelnik je odgovorio da je u razgovoru oko poslovanja kod Karlovačke banke bila spomenuta i mogućnost postavljanja bankomata kada postanemo njihovi komitenti. 
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.

Utvrđuje se da je donesena sljedeća
Odluka o otvaranju transakcijskog računa u Karlovačkoj banci d.d. i zatvaranju računa u Privrednoj banci d.d.

Članak 1.
Donosi se Odluka o otvaranju transakcijskog računa u Karlovačkoj banci d.d., Karlovac, I. G. Kovačića 1, te zatvaranju transakcijskog računa u Privrednoj banci Zagreb d.d., Poslovnica 191, Karlovac, Domobranska 6.

Članak 2.
Ova Odluka stupa na snagu osmog dana od dana objave u „Glasniku Općine Kamanje“.
				
Prelazi se na sljedeću točku.

10)	Zaključak o prihvaćanju Strategije upravljanja imovinom Općine Kamanje za razdoblje 2023.-2030.

Obveza Općine je urediti upravljanje i raspolaganje imovinom donošenjem Strategije upravljanja imovinom za razdoblje od 7 godina, a kojom se definiraju dugoročni ciljevi i smjernice upravljanja imovinom pritom uzimajući u obzir gospodarske i razvojne interese Općine. Općina je dužna  svojom imovinom upravljati učinkovito i razumno, pažnjom dobrog gospodara, sukladno načelima odgovornosti, javnosti, ekonomičnosti i predvidljivosti.
[bookmark: _Hlk130363148]Daje se na raspravu ova točka dnevnog reda.
Nitko se nije javio za raspravu.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je donesen sljedeći
	Zaključak o prihvaćanju Strategije upravljanja imovinom Općine Kamanje za razdoblje 2023.-2030.
Članak 1.
Prihvaća se Strategija upravljanja imovinom na području Općine Kamanje za razdoblje 2023.- 2030. godine, KLASA: 406-06/23-01/02, Ur.broj: 2133-18-02-23-01 od dana 22.05.2023. godine

Članak 2.
Strategija upravljanja imovinom na području Općine Kamanje za razdoblje 2023.– 2030. godine  iz članka 1. ove Odluke sastavni je dio ove Odluke.
Članak 3.
Ova Odluka stupa na snagu osam dana nakon objave u «Glasniku Općine Kamanje».

Prelazi se na sljedeću točku

11)	Godišnji plan upravljanja imovinom Općine Kamanje za 2023. godinu     
Općina Kamanje izrađuje Godišnji plan upravljanja imovinom u vlasništvu Općine Kamanje  za razdoblje od godinu dana. Donošenje Godišnjeg plana upravljanja utvrđeno je člancima 15. i 19. Zakona o upravljanju državnom imovinom (»Narodne novine«, broj 52/18). Godišnji plan upravljanja imovinom u vlasništvu Općine Kamanje određuje kratkoročne ciljeve i smjernice upravljanja imovinom Općine Kamanje, provedbene mjere u svrhu provođenja Strategije te mora sadržavati detaljnu analizu stanja upravljanja pojedinim oblicima imovine u vlasništvu Općine Kamanje i godišnje planove upravljanja pojedinim oblicima imovine u vlasništvu Općine Kamanje.
Daje se na raspravu ova točka dnevnog reda.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je donesen sljedeći
	Godišnji plan upravljanja imovinom Općine Kamanje za 2023. godinu    
I.
Ovom Odlukom usvaja se Godišnji plan upravljanja imovinom u vlasništvu Općine Kamanje za 2023. godinu kojeg je Općina Kamanje u obvezi donijeti u skladu s odredbama Zakona o upravljanju državnom imovinom („Narodne novine“, broj 52/18).
II.
Godišnjim planom upravljanja imovinom određuju se:
· kratkoročni ciljevi i smjernice upravljanja imovinom Općine Kamanje,
· provedbene mjere u svrhu provođenja Strategije,
· detaljna analiza stanja upravljanja pojedinim oblicima imovine u vlasništvu Općine Kamanje,
· godišnji planovi upravljanja pojedinim oblicima imovine u vlasništvu Općine Kamanje.

Pobliži obvezni sadržaj Godišnjeg plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske („Narodne novine“, broj 24/14).

III.
Godišnji plan upravljanja imovinom u vlasništvu Općine Kamanje za 2023. godinu donosi Općinsko vijeće Općine Kamanje za razdoblje od godinu dana, u tekućoj godini za sljedeću godinu.
IV.
Općina Kamanje dužna je do 30. rujna 2024. godine dostaviti Općinskom vijeću na usvajanje Izvješće o provedbi Godišnjeg plana upravljanja imovinom u vlasništvu Općine Kamanje  za 2023. godinu.
V.
Ova Odluka stupa na snagu osmi dan od dana objave u „Glasniku Općine Kamanje“ i dostupna je javnosti u skladu sa odredbama Zakona o pravu na pristup informacijama („Narodne novine“, broj 25/13, 85/15 i 69/22).

Prelazi se na sljedeću točku

12)           Odluka o osnivanju Vlastitog pogona Općine Kamanje

Radi promjene Zakona o komunalnom gospodarstvu predlaže se nova Odluka o osnivanju vlastitog pogona. Bitna promjena odnosi se na upravitelja gdje je propisano da je pročelnik upravitelj Vlastitog pogona. Dodana je i djelatnost da Vlastiti pogon može i pružiti usluge drugim fizičkim i pravnim osobama na temelju njihovog zahtjeva. Za takve usluge potrebno je propisati cjenik i opće uvjete. 
Daje se na raspravu ova točka dnevnog reda.
Vijećnici su raspravljali o mogućnostima i cjeniku za uslugu pružanja usluga od strane Vlastitog pogona. Predlaže se da se formira komisija koja će predložiti cjenik. Istaknut je problem nekapacitiranosti, odnosno manjak zaposlenika. Raspravljalo se i o mogućnostima zapošljavanja djelatnika, te o održavanju strojeva, amortizaciji te mogućnošću nabave dodatne opreme za rad.
Prelazi se na glasanje.
Utvrđuje se da je ova točka dnevnog reda usvojena JEDNOGLASNO, sa 5 glasova ZA.
Utvrđuje se da je donesena sljedeća 

[bookmark: _Hlk493660889]ODLUKA o osnivanju Vlastitog pogona za obavljanje komunalnih djelatnosti
na području Općine Kamanje

Članak 1.
Ovom Odlukom osniva se Vlastiti pogon Općine Kamanje za obavljanje komunalnih djelatnosti iz nadležnosti Općine (u daljnjem tekstu: Vlastiti pogon).

Članak 2.
Ovom Odlukom o osnivanju Vlastitog pogona za obavljanje komunalnih djelatnosti na podrčuju Općine Kamanje utvrđuju se odredbe o: 
· komunalnim djelatnostima koje će pogon obavljati,
· području na kojem će se obavljati komunalne djelatnosti,
· unutarnjem ustrojstvu i organiziranju poslova Vlastitog pogona, 
· sredstvima koja su potrebna za  početak rada Vlastitog pogona, te načinu njihovog pribavjanja ili osiguranja, 
· aktima poslovanja Vlastitog pogona, 
· iskazivanju učinka poslovanja, 
· ograničenjima glede stjecanja, opterećivanja i otuđivanja nekretnina i druge vrste posebne imovine Općine Kamanje na kojoj se odvija poslovanje Vlastitog pogona,
· načinu nadzora poslovanja Vlastitog pogona od strane Općine Kamanje, 
· imenovanju i razrješenju upravitelja Vlastitog pogona, 
· ukidanju Vlastitog pogona.

Članak 3. 
Vlastiti pogon će obavljati sljedeće komunalne djelatnosti:
· čišćenje i djelomično održavanje javnih površina (zelenih površina, pješačkih staza, trga te dijela javnih cesta koje prolaze kroz naselje kada se ti dijelovi ne održavaju prema posebnim zakonima),
· održavanje nerazvrstanih cesta u zimskom periodu (čišćenje snijega i posipavanje konika),
· održavanje nerazvrstanih cesta u ljetnom periodu (košnja trave i sječa raslinja uz prometnice),
· blagdanske dekoracije  i dekoracije za turističke manifestacije,
· organiziranje i reguliranje prometa u mirovanju, 
· održavanje spomenika i spomen obilježja, 
· uklanjanje protupravno postavljenih predmeta, osiguravanje radova održavanja i sprječavanja nezakonitog djelovanja na javnim površinama, 
· javno oglašavanje, te održavanje i dopuna postojećih i izrada i ugradnja novih izložaka (panoa), 
· održavanje javnih sportskih terena, 
· označavanje naselja, ulica, trgova i zgrada, 
· saniranje i zatvaranje ilegalnih odlagališta, 
· nabava materijala i opreme za male komunalne poslove, 
· održavanje biciklističkih staza i turističke signalizacije na području Općine Kamanje, 
· održavanje okoliša prirodnih znamenitosti i objekata kulturne baštine, 
· čišćenje i djelomično održavanje nerazvrstanih cesta  (krpanje udarnih rupa, manji građevinski radovi na održavanju općinskih ulica, nogostupa itd.)
· upravljanje i tekuće održavanje groblja na području Općine Kamanje, 
· čišćenje i djelomično održavanje objekata u vlasništvu Općine Kamanje,
· pružanje usluga održavanja površina drugim pravnim i fizičkim osobama ma temelju zahtjeva uz naplatu usluge prema posebnom cjeniku 
Članak 4.
Vlastiti pogon će komunalne djelatnosti navedene u članku 3. ove Odluke obavljati na području Općine Kamanje, a može obavljati komunalne djelatnosti i za druge jedinice lokalne samouprave na temelju pisanog ugovora. U tom slučaju ugovor o povjeravanju obavljanja komunalnih djelatnosti sklapaju izvršna tijela jedinice lokalne samouprave.

Članak 5.
Vlastiti pogon nema svojstvo pravne osobe a djeluje unutar Jedinstvenog upravnog odjela Općine Kamanje, te njegovom djelatnošću i poslovanjem prava i obveze stječe Općina Kamanje. 

Članak 6.
Vlastitim pogonom upravlja upravitelj vlastitog pogona. 
Upravitelja Vlastitog pogona imenuje i razrješava općinski načelnik Općine Kamanje. 
Upravitelj pogona je pročelnik Jedinstvenog upravnog odjela Općine Kamanje.

Članak 7.
Upravitelj organizira i vodi rad vlastitog pogona, te odgovara Općinskom načelniku  Općine Kamanje za materijalno i financijsko poslovanje Vlastitog pogona i za zakonitost rada Vlastitog pogona.
Upravitelj vlastitog pogona na temelju ovlasti Općinskog načelnika Općine Kamanje sklapa ugovore s drugim fizičkim i pravnim osobama. 
Na prava, obaveze i odgovornosti kao i druga pitanja u vezi s radom upravitelja Vlastitog pogona te ostalih zaposlenih u Vlastitom pogonu, a koja nisu uređena Zakonom o komunalnom gospodarstvu i ovom Odlukom, primjenjuju se odredbe zakona kojima se uređuju radni odnosi službenika i namještenika u jedinicama lokalne i područne (regionalne) samouprave.

Članak 8.
Pravne, financijsko-računovodstvene, administrativno-tehničke i opće poslove za Vlastiti pogon obavljati će Jedinstveni upravni odjel Općine Kamanje.

Članak 9.
Upravitelj Vlastitog pogona dužan je podnijeti izvješće o radu Vlastitog pogona s financijskim pokazateljima Općinskom načelniku Općine Kamanje kada on to zatraži, a najmanje jedanput godišnje. 
Članak 10.
Vlastiti pogon može stjecati opremu i drugu pokretnu imovinu u visini sredstava osiguranih općinskim proračunom za tekuću godinu, a na temelju Godišnjeg plana i Programa rada Vlastitog pogona kojeg donosi upravitelj pogona u suglasnosti sa Općinskim načelnikom.
Članak 11.
Sredstva potrebna za rad Vlastitog pogona osiguravaju se u Proračunu Općine Kamanje.  
Nadzor nad radom i poslovanjem Vlastitog pogona vrši Općinski načelnik.
U obavljanju nadzora Općinski načelnik poduzima potrebne mjere i radnje u skladu sa zakonom i općim aktima Općine Kamanje. 
Članak 12.
Naziv radnih mjesta, opis poslova koje će obavljati pojedini djelatnik, potrebna stručna sprema za svako radno mjesto, te druge potrebne pojedinosti biti će razrađene Pravilnikom o unutarnjem redu i poslovanju Vlastitog pogona kojeg donosi Općinski načelnik. 
Članak 13.
Odluku o ukidanju Vlastitog pogona donosi Općinsko vijeće Općine Kamanje.

Članak 14.
Stupanjem na snagu ove Odluke prestaje važiti Odluka o osnivanju Vlastitog pogona za obavljanje komunalnih djelatnosti na području Općine Kamanje („Glasnik općine Kamanje 04/17).

Članak 15.
Ova Odluka stupa na snagu osmog dana od dana objave u „Glasniku Općine Kamanje“. 

Prelazi se na slijedeću točku.

Predsjednik Općinskog vijeća zahvalio je prisutnima te zaključio sjednicu u 20:50 sati.


Zapisničar:                                                                                                                          Predsjednik Općinskog vijeća:
Anita Matešić Štajcer                                                                                                                      Ivan Lukunić

